inkalilje
Inkaliljer er en slægt af flerårige urter i familien Alstroemeriaceae. Der kendes ca. 128 arter, som er vidt udbredt i Sydamerika.
De spredte blade er snoede ved basis, så den oprindelige overside vender nedad. Blomsterne sidder i grenede stande. De seks blosterblade er løst sammenvoksede med frugtknuden og spalter fra, når frugten springer op. Frugten er en kapsel med store, sorte frø, der slynges ud.
Flere arter og en række kunstigt frembragte hybrider dyrkes for de brogede blomster, der domineres af hvidt, gult, orange eller rødt.